ट्रेन में युवती से कर रहे थे छेड़छाड़, नशे में उत्पात का केस बना छोड़ा
पानीपत | चंड़ीगढ़से अजमेर जा रही गरीब रथ एक्सप्रेस ट्रेन में शनिवार रात नशे में धुत 3 लोगों ने एक युवती से छेड़छाड़ की। आरोपी करनाल से पानीपत तक ट्रेन में हंगामा करते रहे। इसके बाद यात्रियों ने टीटीई से तीनों के खिलाफ कार्रवाई की मांग की। कार्रवाई होने पर पानीपत में चेन पुलिंग कर दी गई। ट्रेन 22 मिनट स्टेशन पर ही खड़ी रही। इसके बाद स्टेशन पर एनाउंसमेंट कर जीआरपी और आरपीएफ को बुलाया गया। तीनों आरोपियों को ट्रेन से नीचे उतार लिया गया। लेकिन जीआरपी ने छेड़छाड़ का केस दर्ज करने के बजाय महज नशे में उत्पात मचाने के आरोप में तीनों को गिरफ्तार कर थाने से ही जमानत पर छोड़ दिया।
जयपुर मुख्यालय के टीटीई रिसाल सिंह ने बताया कि युवती चित्तौडगढ़ की थी। वह कॉलेज के ग्रुप के साथ चंड़ीगढ़ से अजमेर के लिए कोच नं-12 में सवार हुई थी। रात को वह सहेली से मिलने के लिए अपनी बर्थ से उसके पास आई थी। वहां पर नशे में धुत तीन लोग उससे छेड़छाड़ करने लगे।
िसर्फ वह ही नकारात्मक खबर, जो आपको जानना जरूरी है
hin_Deva hin_Deva hin_Deva hin_Deva